Πάπας Σιρίκιος

Ο Πάπας Σιρίκιος (Papa Siricio, 334 – 26 Νοεμβρίου 399) ήταν Πάπας από τον Δεκέμβριο του 384Libreria Editrice Vaticana, Annuario Pontificio per l'anno 2012, σελ. 9 (2012) ISBN 978-88-209-8722-0 έως τον θάνατό του το 399. 

 Βιογραφία 
Είναι άγνωστο το πότε γεννήθηκε. Εξελέγη επίσκοπος Ρώμης στις 15 (ή 22 ή 29) Δεκεμβρίου.Annuario Pontificio (Libreria Editrice Vaticana 2008 ISBN 978-88-209-8021-4), p. 9*  Η εκλογή του έγινε ομόφωνα παρά τις προσπάθειες του αντιπάπα Ουρσίνου να προωθήσει τον εαυτό του στο αξίωμα. Ο Σιρίκιος υπήρξε ενεργητικός Πάπας και ο πρώτος που εξέδωσε διατάγματα (decreti). Πρώτο τέτοιο ήταν αυτό που εστάλη  εστάλη στον Ιμέριο της Ταρραγόνα. Απέστειλε πολλά γράμματα, στα οποία φαίνεται να απαιτεί για τις αποφάσεις του σεβασμό ανάλογο προς τις αποφάσεις τοπικών συνόδων.Στυλιανός Παπαδόπουλος, Πατρολογία τομ. Β, Αθήνα, 1990, σελ.684 

Διαδέχθηκε στο αξίωμα τον Δάμασο. Διαμαρτυρήθηκε μαζί με τον Αμβρόσιο του Μιλάνου και το Μαρτίνο της Τουρ εναντίον της εκτέλεσης του Ισπανού επισκόπου Πρισκιλιανού  από τον αυτοκράτορα Μάγνο Μάξιμο, με την κατηγορία της μαγείας. 

Πέθανε στις 26 Νοεμβρίου του  399 και τον διαδέχθηκε ο Αναστάσιος Α΄. Η μνήμη του εορτάζεται την ημέρα του θανάτου του.

Τίτλοι
Ενώ ο ιστότοπος Religion Facts  αναφέρει ότι ο Πάπας Σιρίκιος ήταν ο πρώτος επίσκοπος της Ρώμης που αυτοαποκαλούνταν Πάπας, πιο έγκυρες πηγές  αναφέρουν ότι ο τίτλος του Πάπα χρησιμοποιούνταν για οποιονδήποτε επίσκοπο στη Δύση από τις αρχές του 3ου αιώνα. Φαίνεται ότι στην Ανατολή χρησιμοποιήθηκε μόνο για τον επίσκοπο της Αλεξανδρείας. Από τον 6ο αιώνα άρχισε να περιορίζεται στη Δύση στον επίσκοπο της Ρώμης, πρακτική, η οποία τηρούνταν ως τον 11ο αιώνα.Oxford Dictionary of the Christian Church (Oxford University Press 2005 ISBN 978-0-19-280290-3), άρθρο Pope

Ο Σιρίκιος είναι και ένας από τους Πάπες που έφερε τον τίτλο του Μεγάλου Ποντίφικα (Pontifex Maximus). Τον ίδιο τίτλο φέρονται να είχαν λάβει και άλλοι πρώτοι, όπως ο Πάπας Κάλλιστος Α΄, ο Δάμασος Α΄, ο Λέων Α΄ και ο Γρηγόριος Α΄. Το Λεξικό Οξφόρδης της Χριστιανικής Εκκλησίας (Oxford Dictionary of the Christian Church) αναφέρει ότι το 15ο αιώνα το "Μέγας Ποντίφικας" έγινε μόνιμος τίτλος τιμής για τους Πάπες.Oxford Dictionary of the Christian Church (Oxford University Press 2005 ISBN 978-0-19-280290-3), άρθρο Pontifex Maximus

Συγγραφικό έργο
Έχει γραψει κυρίως επιστολές, κι απ΄αυτές μας σώθηκαν πέντε. Μία από αυτές βρίσκεται στα decretalia, στις συλλογές παπικών επιστολών που έχουν κανονικό κύρος.

Παραπομπές

Πηγή
 Στυλιανός Παπαδόπουλος: Πατρολογία τόμ. Β, Αθήνα, 1990, σελ.684-685

 Εξωτερικοί σύνδεσμοι 

 Opera Omnia από την Migne Patrologia Latina

Κατηγορία:Πάπες
Κατηγορία:Πάπες 4ου αιώνα
Σιρίκιος